Nuuskommentaar: Dit woel nog oor grond en Trump se twiet | Maroela Media
Nuuskommentaar: Dit woel nog oor grond en Trump se twiet
Pres. Donald Trump se twiet.
Gaan die pas uitgereikte twiet van pres. Donald Trump waarin hy aandui dat die kwessie van grondgryp en plaasmoorde in Suid-Afrika deeglik ondersoek gaan word, ’n groter nugterheid, ook plaaslik, oor die lot van boere in Suid-Afrika bring?
Of dit genoeg was om die ergste onmin oor die voorgenome grondgryp sonder vergoeding genoegsaam te besweer sodat die ekonomie nie in duie stort nie, moet nog gesien word. Aan die bod is Agri SA se optimisme wat spruit uit, wat beskryf word as ’n baie suksesvolle gesprek met pres. Cyril Ramaphosa.
Skielik brand die liggie van die Rama-euforie weer.
Die blitsige herlewing van die Rama-euforie blyk uit die slegs Engelse mediaverklaring wat gesamentlik deur Agri SA en AgBiz uitgereik is oor ’n gesprek oor voedselsekerheid deur Agri SA en AgBiz. Die euforie straal uit die slotparagraaf:
“Throughout the presentation, President Ramaphosa showed keen interest through incisive and relevant questions. The president called on leaders in the sectors to work together with government and to remain engaged through Minister Dlamini-Zuma, who is Minister in the Presidency responsible for Planning, Monitoring and Evaluation.
Ongelukkig is daar diegene wat die geleentheid aangryp om die vinger in AfriForum se oog te druk asof AfriForum se benadering in die proses sommer verkeerd bewys is.
Waar sou die landbouers nou getrek het as dit nie vir AfriForum se pogings was nie?
Vanoggend word berig dat die magtigste man ter wêreld (of mens nou daarvan hou of nie) getwiet het dat hy sy minister van buitelandse sake opdrag gegee het om plaasaanvalle, grondgryp sonder vergoeding en aanverwante sake te ondersoek. Hy het soos volg getwiet:
“I have asked Secretary of State @SecPompeo to closely study the South Africa land and farm seizures and expropriations and the large scale killing of farmers. “South African Government is now seizing land from white farmers,” lui Trump se twiet.
Teen vanoggend het die twiet reeds byna 600 000 Google-trefslae gehaal. Onder die bekendste koerante wat dit gedra het, was die New York Times, maar die berig het ook die media in ander lande soos Australië gehaal.
Is dit toevallig dat Trump presies die kwessie deeglik laat ondersoek wat AfriForum so hard onder die wêreld se aandag probeer bring het?
Word vanoggend na plaaslike koerantopskrifte gekyk – pennevrug wat feitlik uitsluitlik die lig gesien het voordat Trump se inset bekend geword het – is dit duidelik dat die grondkwessie nog die oorheersende nuus is. En dit word vanuit alle denkbare perspektiewe en ideologiese benaderings bestudeer.
Cyril: “Moenie aan grond vasklou nie.” https://www.netwerk24.com/Nuus/Politiek/cyril-moenie-aan-grond-vasklou-nie-20180822
Besette grond in Stellenbosch dalk vir ontwikkeling gekoop https://www.netwerk24.com/Nuus/Algemeen/besette-grond-in-sbosch-dalk-vir-ontwikkeling-gekoop-20180822
Grond: ‘Landbouleiers het nou groot taak’ https://www.netwerk24.com/Nuus/Politiek/grond-landbouleiers-het-nou-n-groot-taak-20180822
Willie Spies: Wees realisties oor onteiening https://www.netwerk24.com/Stemme/Menings/wees-realisties-oor-onteiening-20180822
Hierdie is ongeveer net die helfte van Netwerk 24 se berigte wat oor die kwessie handel, en die hele Bultfontein-kwessie, wat op sy eie drie berigte oplewer, is onaangeraak. Die droogte het so ’n fisieke en emosionele uitwerking op die landbou, dat die NG Kerk ’n Hervormde dominee en berader, dr. Johan Nel, gevra het om die getraumatiseerde boere te help. Nel is ’n gewilde en toegewyde dominee en orrelis, maar ook ’n uiters bekwame berader. Die NG Kerk het hier onverbeterlik raakgevat.
Nel se instinkte en insigte maak hom ook baie geskik om aandag te gee aan die oortreffende trauma wat so dikwels uit plaasaanvalle voortspruit.
Volgens die literatuur word die gaping tussen trauma en viktimologie oorgesteek wanneer die slagoffers ’n gevoel van geïsoleerdheid beleef, en ervaar dat hulle deur die owerhede in die steek gelaat word. Dit verg ’n unieke vaardigheid om hieraan aandag te gee.
Intussen staan Trump se twiet nie in isolasie nie, en kom slegs ’n dag of twee nadat die fliek Treurgrond twee pryse op die internasionale rolprentfees in Amsterdam losgeslaan het.
Hoewel die Australiese eerste minister, Malcolm Turnbull, pas naelskraap ’n uitdaging om leierskap van Peter Dutton die hoof gebied het, kan hy volgens waarnemers binnekort weer uitgedaag word. Dutton is die man wat onlangs baie sterk standpunte ten gunste van wit Suid-Afrikaanse boere ingeneem het.
Donald Trump grondonteiening plaasaanvalle
Tekenprent: Trump twiet oor plaasmoorde, grond in SA
Nuuskommentaar: Wat hou die landbou positief?
Wel AMERIKA WAS AKTIEF Met die toepassing van SANKSIES teen SA tydens APARTHEID so dit is NIKS minder as REG dat AMERIKA ook nou sy stem dikmaak nie. Obama wou en sou niks doen nie, dalk is dit ‘n bestiering dat Trump nou aan bewind is, sodat hulle kan druk uitoefen op die ANC om hulle RASSISTIESE BELEIDE te staak.
Ons enigste hoop vir geregtigheid is dat die buiteland bewus is van die situasie in Suid Afrika asook ingrypping
Kom ons vra die Amerikaners om ons te help met selfbeskikking.
Kom ons hoop maar die brawe ANC en EFF regering se nie vir Amerika om hulle neus uit Suid Afrika se sake te hou nie. Soos wat aan die Australies regering gese is. Trump is nie Australia nie, en sal nie nonsens dult of enig teenstand van ons lafhartige regering nie. Sanksie gaan kom en ons gaan suffer. Uithou mense dit is ons enige hoop. Ons was mos al deur n sanksie, ons kan weer.
Almal wat dink die gesprek met CR was konstruktief PASOP!!! hy is n uitstekende onderhandelaar en moenie Piet Retief vergeet nie